CELEX: 32020D0564
Language: fi
Date: 2020-04-23 00:00:00
Title: Neuvoston päätös (YUTP) 2020/564, annettu 23 päivänä huhtikuuta 2020, unionin tuen antamisesta täydellisen ydinkoekieltosopimuksen järjestön (CTBTO) valmistelutoimikunnan toimille sen monitorointi- ja todentamisvalmiuksien parantamiseksi ja joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2018/298 muuttamisesta

24.4.2020   
               
               
                  FI
               
               
                  Euroopan unionin virallinen lehti
               
               
                  L 130/27
               
            
         NEUVOSTON PÄÄTÖS (YUTP) 2020/564,
         annettu 23 päivänä huhtikuuta 2020,
         unionin tuen antamisesta täydellisen ydinkoekieltosopimuksen järjestön (CTBTO) valmistelutoimikunnan toimille sen monitorointi- ja todentamisvalmiuksien parantamiseksi ja joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2018/298 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 26 päivänä helmikuuta 2018 päätöksen (YUTP) 2018/298 (1).
                  
               
                     (2)
                  
                  
                     Päätöksen (YUTP) 2018/298 5 artiklan toisessa kohdassa säädetään kyseisen päätöksen 1 artiklassa tarkoitettujen toimien 24 kuukauden täytäntöönpanokaudesta, joka alkaa kyseisen päätöksen 3 artiklan 3 kohdassa tarkoitetun rahoitussopimuksen tekopäivästä.
                  
               
                     (3)
                  
                  
                     Rahoitussopimus täydellisen ydinkoekieltosopimuksen järjestön (CTBTO) valmistelutoimikunnan kanssa tehtiin 28 päivänä huhtikuuta 2018, joten sen voimassaolo päättyy 27 päivänä huhtikuuta 2020.
                  
               
                     (4)
                  
                  
                     CTBTO:n valmistelutoimikunnan pääsihteeri Lassina ZERBO pyysi 19 päivänä maaliskuuta 2020 päätöksessä (YUTP) 2018/298 säädetyn täytäntöönpanokauden jatkamista 30 päivään marraskuuta 2020 saakka maailmanlaajuisen covid-19-kriisin puhkeamisen ja siitä johtuvan, CTBTO:n muiden kuin olennaisen tärkeiden toimien väliaikaisen keskeyttämisen vuoksi.
                  
               
                     (5)
                  
                  
                     Päätös (YUTP) 2018/298 olisi näin ollen muutettava.
                  
               
                     (6)
                  
                  
                     Päätöksen (YUTP) 2018/298 1 artiklassa tarkoitettujen toimien jatkaminen 30 päivään marraskuuta 2020 saakka ei vaikuta resursseihin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2018/298 5 artiklan toinen kohta seuraavasti:
            ”Tämän päätöksen voimassaolo päättyy 30 päivänä marraskuuta 2020.”
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 23 päivänä huhtikuuta 2020.
            
               
                  Neuvoston puolesta
               
               
                  Puhemies
               
               G. GRLIĆ RADMAN
            
         
         
            (1)  Neuvoston päätös (YUTP) 2018/298, annettu 26 päivänä helmikuuta 2018, unionin tuen antamisesta täydellisen ydinkoekieltosopimuksen järjestön (CTBTO) valmistelutoimikunnan toimille sen monitorointi- ja todentamisvalmiuksien parantamiseksi ja joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 56, 28.2.2018, s. 34).